3.  ฐานะทางการเงินและผลการดำเนินงานในช่วง 3 ปีที่ผ่านมา

    1.  ผู้สอบบัญชีปี 2546

  ---------------------- --- --------------------------------------------
  ผู้สอบบัญชี                :   นายศุภชัย ปัญญาวัฒโน

  ผู้สอบบัญชีรับอนุญาต         :   เลขที่ 3930

  บริษัท                   :   บริษัท สำนักงาน เอินส์ท แอนด์ ยัง จำกัด
  ---------------------- --- --------------------------------------------

1.  สรุปรายงานการสอบบัญชี

  รายงานของงบการเงินสำหรับปี 2543 ตรวจสอบโดยนางสาวอรนุช แก้วชนะ
  ผู้สอบบัญชีรับอนุญาตเลขที่ 4442 ได้แสดงความเห็นอย่างไม่มีเงื่อนไข
  โดยงบการเงินได้แสดงฐานะทางการเงินและผลการดำเนินงาน
  ถูกต้องตามหลักการบัญชีที่รับรองทั่วไป

  สำหรับปี 2544
  บริษัทได้เปลี่ยนผู้สอบบัญชีเป็นผู้สอบบัญชีที่ขึ้นทะเบียนไว้กับสำนักคณะกรรมการกำกับหลักทรัพย์และตลาดหลักทรัพย์
  โดยงบการเงินปี 2544 – 2545 ตรวจสอบโดยนาย ประดิษฐ รอดลอยทุกข์
  ผู้สอบบัญชีอนุญาตเลขที่ 218 บริษัท เอเอสที มาสเตอร์จำกัด
  ได้แสดงความเห็นเกี่ยวกับงบการเงินในปี 2544
  โดยงบการเงินได้แสดงฐานะทางการเงินและผลการดำเนินงาน
  ถูกต้องตามควรในสาระสำคัญตามหลักการบัญชีที่รับรองทั่วไป
  ยกเว้นการตรวจนับสินค้าคงเหลือต้นปี ณ วันที่ 1 มกราคม 2544 จำนวน 39.5 ล้านบาท
  ผู้สอบบัญชีไม่สามารถเข้าร่วมสังเกตการณ์การตรวจนับสินค้า คงเหลือดังกล่าว
  เนื่องจากไม่ได้เป็นผู้สอบบัญชีของบริษัทในช่วงเวลาดังกล่าว
  และไม่อาจใช้วิธีการตรวจสอบอื่นให้เป็นที่พอใจในสินค้าคงเหลือได้ ดังนั้น
  หากผู้สอบบัญชีสามารถเข้าสังเกตการณ์การตรวจนับสินค้าคงเหลือได้
  อาจเกิดรายการปรับปรุงที่ก่อให้ผลกระทบต่องบกำไรขาดทุนและกำไรสะสมสำหรับปีสิ้นสุดวันที่ 31
  ธันวาคม 2544 สำหรับงบการเงินปี 2545 ได้แสดงฐานะทางการเงินและผลการดำเนินงาน
  ถูกต้องตามควรในสาระสำคัญตามหลักการบัญชีที่รับรองทั่วไป

  สำหรับปี 2546 บริษัทได้เปลี่ยนผู้สอบบัญชีอีกครั้งตามเงื่อนไขที่ทำไว้กับนักลงทุนสถาบันรายหนึ่ง
  โดยงบการเงิน ณ สิ้นปี 2546 สอบทานโดยนายศุภชัย ปัญญาวัฒโน ผู้สอบบัญชีอนุญาตเลขที่ 3930
  บริษัท สำนักงาน เอินส์ท แอนด์ ยัง จำกัด ซึ่งสรุปได้ดังนี้
  ผู้สอบบัญชีเห็นว่างบการเงินซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงิน
  แสดงฐานะการเงิน ณ วันที่ 31 ธันวาคม 2546
  ผลการดำเนินงานและกระแสเงินสดสำหรับปีสิ้นสุดวันเดียวกันของบริษัท
  ถูกต้องตามที่ควรในสาระสำคัญตามหลักการบัญชีที่รับรองทั่วไป

1.  ตารางสรุปงบการเงิน

  []

[]

[]

  คำอธิบายและการวิเคราะห์ฐานะทางการเงินและผลการดำเนินงาน

1.  ภาพรวมของผลการดำเนินงานที่ผ่านมา

  บริษัทมีผลการดำเนินงานที่เติบโตอย่างต่อเนื่อง
  เมื่อพิจารณาจากยอดการสั่งซื้อที่เพิ่มขึ้นตลอดระยะเวลา 3 ปีที่ผ่านมา
  ส่วนหนึ่งเป็นผลมาจากการให้ความสำคัญต่อการพัฒนาเทคโนโลยีสารสนเทศและระบบสื่อสารโทรคมนาคมของทั้งภาครัฐและภาคเอกชน
  ทำให้บริษัทได้รับคัดเลือกให้ดำเนินโครงการต่างๆ เพิ่มขึ้น
  จึงทำให้รายได้จากการขายและบริการเพิ่มขึ้นเป็น 360 ล้านบาท 1,105 ล้านบาท และ 1,710
  ล้านบาท ในปี 2544 2545 และ 2546 ตามลำดับ นอกจากนี้
  ความสามารถในการควบคุมต้นทุนและค่าใช้จ่ายในการขายและบริหารอย่างมีประสิทธิภาพ
  ทำให้อัตรากำไรสุทธิเพิ่มขึ้นจากร้อยละ 3.5 ในปี 2544 เป็นร้อยละ 8.2 ในปี 2545
  และกำไรสุทธิในปี 2546 เป็นร้อยละ 6.8 สำหรับสาเหตุที่อัตรากำไรสุทธิในปี 2546
  ลดลงเมื่อเปรียบเทียบกับปี 2545 นั้น
  เนื่องมาจากสภาวะการแข่งขันในตลาดด้านเทคโนโลยีสูงขึ้นทำให้อัตรากำไรขั้นต้นลดลง

  ด้านสินทรัพย์รวม บริษัทมีอัตราการเติบโตของสินทรัพย์เพิ่มขึ้นประมาณร้อยละ 134.3 จากปี
  2545
  ซึ่งมีสาเหตุหลักมาจากการเติบโตของลูกหนี้การค้าและอุปกรณ์ให้เช่าระหว่างการก่อสร้างในปี
  2546
  ตามยอดขายที่เพิ่มขึ้นนอกจากนี้การเพิ่มของสินทรัพย์ยังเกิดจากการเพิ่มขึ้นของเงินสดและรายการเทียบเท่าเงินสด
  โดยบริษัทได้รับเงินกู้เมื่อปลายปี 2546 ทั้งนี้เพื่อใช้ในงานระหว่างทำตามคำสั่งซื้อของลูกค้า
  ขณะเดียวกันเงินฝากประจำธนาคารที่มีภาระค้ำประกันก็เพิ่มสูงขึ้นตามมูลค่าของโครงการที่เพิ่มสูงขึ้น

  สัดส่วนหนี้สินต่อส่วนของผู้ถือหุ้นมีแนวโน้มที่ดีขึ้นจาก 1.83 เท่าในปี 2544 เป็น 1.27 เท่าในปี
  2546 ทั้งนี้เนื่องจากการเติบโตของผลการดำเนินงานที่เพิ่มขึ้น

  บริษัทได้เสนอการเสนอขายหุ้นเพิ่มทุนในช่วงปี 2545 จำนวน 55,000 หุ้น ในราคาหุ้นละ
  1,000 บาท (ราคาพาร์) ให้แก่ผู้ถือหุ้นเดิม และจำนวน 55,000 หุ้น ในราคาหุ้นละ 3,100
  หุ้นให้แก่กลุ่มผู้ถือหุ้นเดิมและนักลงทุนสถาบัน และในปี 2546 บริษัทได้ขายหุ้นเพิ่มทุน จำนวนอีก 7
  ล้านหุ้นให้กับประชาชนทั่วไป จึงทำให้บริษัทมีสภาพคล่องที่ดีขึ้น

1.  ผลการดำเนินงานที่ผ่านมาของแต่ละสายผลิตภัณฑ์และบริการ

    1.  รายได้จากการขายและบริการ

  ในปี 2546 บริษัทมีรายได้จากการขายและบริการ 1,719 ล้านบาท เมื่อเปรียบเทียบกับปี 2545
  บริษัทมีรายได้ 1,118 ล้านบาท บริษัทมีรายได้เพิ่มขึ้นประมาณ 4
  เท่าเมื่อเปรียบเทียบกับรายได้ในปี 2543 ดังข้อมูลจากตารางเปรียบเทียบ

  --------------------------------- --------- ---------- -------- ---------
                                    2543      2544       2545     2546

  มูลค่ารวมของโครงการ (ล้านบาท)        398       377        1,118    1,719

  จำนวนโครงการ (โครงการ)            259       223        230      247
  --------------------------------- --------- ---------- -------- ---------

2.  รายได้อื่น

  รายได้อื่น ประกอบด้วย (1) กำไรจากอัตราแลกเปลี่ยน
  เนื่องจากบริษัทมีการสั่งซื้ออุปกรณ์โครงข่ายจากต่างประเทศเป็นเงินสกุลเหรียญสหรัฐ
  และได้มีการซื้อสัญญาซื้อ-ขายเงินตราต่างประเทศล่วงหน้า
  เพื่อป้องกันความเสี่ยงจากอัตราการแลกเปลี่ยนแบบลอยตัว
  และบริษัทมีกำไรจากอัตราการแลกเปลี่ยนเท่ากับ 5.10 ล้านบาทในปี 2544 และ 2.23
  ล้านบาทในปี 2545 และ ดอกเบี้ยรับ และรายได้อื่น เท่ากับ 0.84 ล้านบาท ในปี 2544 0.60
  ล้านบาท และ 1.55 ล้านบาทในปี 2546

3.  ต้นทุนและค่าใช้จ่ายในการขายและบริหาร

  ในปี 2546 ต้นทุนการขายและบริการจะอยู่ในอัตราเฉลี่ยประมาณร้อยละ 80
  ตามนโยบายของบริษัทจะสั่งซื้อสินค้าต่อเมื่อดำเนินโครงการ
  ไม่มีการสั่งซื้อสินค้าล่วงหน้าเพื่อเก็บเป็นสินค้าคงคลัง
  ดังนั้นบริษัทจึงสามารถกำหนดอัตรากำไรขั้นต้นที่เหมาะสมของแต่ละโครงการได้

  ในส่วนของค่าใช้จ่ายในการขายและบริหารนั้นแปรผันตามรายได้จากการดำเนินงาน ทั้งนี้
  เพราะการที่บริษัทขายสินค้ามากขึ้น บริษัทจึงต้องมีพนักงานที่จะต้องทำงานในการติดตั้ง
  บริการทั้งก่อน และหลังการขาย ตลอดจนการเพิ่มศูนย์บริการลูกค้า เพิ่มขึ้นตาม ดังจะเห็นได้จาก
  ค่าใช้จ่ายในการขายและบริหาร ประมาณ 63.39 ล้านบาท และ 120.87 ล้าน ในปี 2544
  และ ปี 2545 ตามลำดับ และ ปี 2546 บริษัทมีค่าใช้จ่ายในการขายและบริหารประมาณ
  167.96 ล้านบาท

4.  กำไร

  ในปี 2546 บริษัทมีอัตรากำไรจากการดำเนินงาน คือ มีกำไรขั้นต้นเท่ากับ 335.47 ล้านบาท
  กำไรสุทธิเท่ากับ 117.18 ล้านบาท
  และจะเห็นได้ว่าบริษัทมีการเติบโตของกำไรมาอย่างต่อเนื่องตั้งแต่ ปี 2543
  ดังตารางอัตราการเติบโตของกำไร

  อัตราการเติบโตของกำไรขั้นต้นและกำไรสุทธิ

  ----------------------- ----------- ----------- ----------- -----------
                          (ล้านบาท)                            

                          2543        2544        2545        2546

  กำไรขั้นต้น (Gross Profit) 87.24       78.32       137.09      177.02

  กำไรสุทธิ (Net Profit)    12.24       13.33       91.65       117.17
  ----------------------- ----------- ----------- ----------- -----------

1.  ฐานะทางการเงิน

    1.  สินทรัพย์

  ในปี 2546 บริษัทมีสินทรัพย์ รวมทั้งสิ้น 1,320.5 ล้านบาท โดยแยกออกเป็น
  สินทรัพย์ไม่หมุนเวียน 309.7 ล้านบาท และสินทรัพย์หมุนเวียน 1,010.8 ล้านบาท
  คิดเป็นอัตราส่วนสินทรัพย์ไม่หมุนเวียนประมาณร้อยละ 23.5 ต่อ 76.5 สินทรัพย์หมุนเวียนได้แก่
  เงินสดและรายการเทียบเท่าเงินสด เงินลงทุนชั่วคราว ลูกหนี้การค้า งานระหว่างทำตามสัญญา
  ส่วนสินทรัพย์ไม่หมุนเวียน ได้แก่เงินฝากที่มีภาระค้ำประกัน ส่วนปรับปรุงอาคารและอุปกรณ์
  และอุปกรณ์ให้เช่าระหว่างติดตั้ง เปรียบเทียบกับปี 2545 บริษัทมีสินทรัพย์รวมเพิ่มขึ้น 756.9
  ล้านบาท หรือ ประมาณร้อยละ 134.3

2.  ลูกหนี้การค้า

  โดยปกติ ระยะเวลาเก็บหนี้จำแนกตามกลุ่มลูกค้าได้ดังนี้ (1) กลุ่มภาครัฐบาล ระยะเวลาเก็บหนี้
  60 วันภายหลังตรวจรับงาน (2) กลุ่มรัฐวิสาหกิจ ระยะเวลาเก็บหนี้ 45-60
  วันภายหลังตรวจรับงาน และ (3) กลุ่มภาคเอกชน ระยะเวลาการเรียกเก็บหนี้ 30-60
  วันภายหลังตรวจรับงาน ขณะที่ระยะเวลาเก็บหนี้โดยเฉลี่ยในปี 2545 เท่ากับ 50 วัน

  ณ วันที่ 31 เดือนธันวาคม ปี 2546 ลูกหนี้การค้าแบ่งตามอายุหนี้มีรายละเอียดดังนี้

  หน่วย:บาท

  --------------------------------------------------------- ------------------- -------------------
  ลูกหนี้การค้าแบ่งตามอายุ                                        2546                2545

  ยังไม่ถึงกำหนดชำระ                                           353,306,142         141,768,565

  ค้างชำระ 1 เดือนถึง 3 เดือน                                   86,822,376          68,834,028

  ค้างชำระ 3 เดือนถึง 6 เดือน                                   42,892,140          68,834,028

  ค้างชำระ 6 เดือนถึง 12 เดือน                                  53,615,423          -

  มากกว่า 12 เดือน                                            493,545             1,909,252

  รวม                                                       537,129,626         212,665,520

  หมายเหตุ :                                                                     
  ลูกหนี้ที่ยังไม่ถึงกำหนดชำระหมายถึงโครงการที่บริษัทดำเนินการเสร็จสิ้นแล้ว                       
  และอยู่ระหว่างการเรียกเก็บค่าบริการแต่ยังไม่ถึงวันกำหนดจ่าย                                
  --------------------------------------------------------- ------------------- -------------------

3.  สภาพคล่อง

  งบกระแสเงินสด

  ณ. วันที่ 31 ธันวาคม 2546 บริษัทมีเงินสดและรายการเทียบเท่าเงินสด เท่ากับ 320.5
  ล้านบาท เมื่อเปรียบเทียบกับปี 2545 เท่ากับ 131.7 ล้านบาท
  บริษัทมีเงินสดและรายการเทียบเท่าเงินสดเพิ่มขึ้นประมาณร้อยละ 143.3

  อัตราส่วนสภาพคล่อง

  ณ. วันที่ 31 ธันวาคม 2546 บริษัทมีอัตราสภาพคล่องเท่ากับ 1.37 เท่า เมื่อเทียบกับปี 2545
  อัตราส่วนสภาพคล่องเท่ากับ 1.73 เท่า
  ทั้งนี้ลดลงเนื่องจากบริษัทได้ทำการกู้ยืมเงินจากสถาบันการเงินเพิ่มขึ้นเพื่อเป็นเงินทุนหมุนเวียนสำหรับโครงการที่เกิดขึ้นใหม่ในช่วงปลายปี
  2546 และจะครบกำหนดชำระค่าสินค้าในช่วงต้นปี 2547

4.  รายจ่ายลงทุน

  บริษัทได้ลงทุนในโครงการอุปกรณ์คอมพิวเตอร์ให้เช่าแก่ บริษัท ทศท คอร์ปอเรชั่น
  จำกัด(มหาชน) ซึ่งอยู่ในระหว่างการติดตั้ง เป็นจำนวนเงิน 170 ล้านบาท
  โดยโครงการดังกล่าวจะแล้วเสร็จในต้นปี 2547 นอกจากนี้
  บริษัทได้จัดตั้งศูนย์บริการลูกค้าในส่วนภูมิภาครวม 9 แห่ง
  และลงทุนในการปรับปรุงระบบคอมพิวเตอร์ของเพื่อรองรับการปรับปรุงระบบบัญชีการเงินของบริษัท
  และระบบฐานข้อมูลลูกค้า
  ให้มีประสิทธิภาพในการดำเนินงานและการให้บริการให้สูงขึ้นโดยใช้เงินลงทุนไปประมาณ 11
  ล้านบาท

5.  แหล่งที่มาของเงินทุน

  ในปี 2546 บริษัทมีหนี้สินต่อส่วนของผู้ถือหุ้นเท่ากับ 1.27 เท่า เปรียบเทียบกับปี 2545 เท่ากับ
  1 เท่า

  ปัจจุบัน บริษัทมีแหล่งที่มาของเงินทุน ดังนี้

1.  การกู้ยืมเงินจากสถาบันการเงิน

  บริษัทมีแหล่งเงินกู้ระยะสั้นจากสถาบันการเงินภายในประเทศทั้งหมด
  โดยเป็นลักษณะเงินเบิกเกินบัญชี หนังสือค้ำประกัน (Letter of Guarantee)
  และตั๋วสัญญาใช้เงิน คิดเป็นวงเงินทั้งสิ้น 992 ล้านบาท และ 4.4 ล้านเหรียญสหรัฐฯ (ข้อมูล ณ
  วันที่ 31 ธันวาคม 2546)

2.  การเสนอขายหุ้นเพิ่มทุนของบริษัท

  นอกจากแหล่งเงินทุนที่มาจากสถาบันการเงิน บริษัทได้รับเงินเพิ่มทุน 31.3 ล้านบาท ในช่วงต้นปี
  2546 จากการจดทะเบียนเพิ่มทุนจดทะเบียน และทุนเรียกชำระกับกระทรวงพาณิชย์ในปี 2545
  นอกจากนี้ในปี 2546 ที่ประชุมวิสามัญผู้ถือหุ้นได้อนุมัติให้เสนอขายหุ้นเพิ่มทุนจำนวน 8 ล้านหุ้น
  แยกเป็น ขายให้แก่ กรรมการและพนักงาน จำนวน 1 ล้านหุ้น และ ประชาชนทั่วไป จำนวน 7
  ล้านหุ้น ทำให้บริษัทมีการเสนอขายหุ้นเพิ่มทุน 2 ครั้ง โดยครั้งที่ 1
  โดยมีเงินจากการขายหุ้นเพิ่มทุนในปี 2546 ประมาณ 151.3
  ล้านบาทออกและเสนอขายหุ้นเพิ่มทุนจำนวน 8 ล้านหุ้น โดยแบ่งเป็น (1)
  เสนอขายให้แก่กรรมการและพนักงานจำนวน 1 ล้านหุ้น โดยแบ่งเป็น 400,000 หุ้น
  ในราคาเสนอขาย 5 บาท และจำนวน 600,000 หุ้น ในราคาเสนอขาย 15.50 บาท
  รวมเป็นเงินทั้งสิ้น 11.30 ล้านบาท และ (2) เสนอขายให้แก่ประชาชนทั่วไปจำนวน 7 ล้านหุ้น
  โดยบริษัทคาดว่าจะได้รับเงินเพิ่มทุนประมาณ 140 บาท

1.  ปัจจัยและอิทธิพลหลักที่อาจมีต่อผลการดำเนินงานหรือฐานะการเงินในอนาคต

  สำหรับปี 2547 บริษัทคาดว่ารายได้จากการดำเนินงานยังคงเพิ่มขึ้นอย่างต่อเนื่อง
  เนื่องจากการให้ความสำคัญต่อการพัฒนาเทคโนโลยีสารสนเทศและการสื่อสารโทรคมนาคมของภาครัฐบาล
  และภาคเอกชน โดยเฉพาะในกลุ่มสื่อสารโทรคมนาคม
  ซึ่งคาดว่าจะมีค่าใช้จ่ายด้านการพัฒนาระบบฯ ประมาณ 16,500 ล้านบาท และในปี 2546
  บริษัทได้เข้าร่วมดำเนินโครงการเพียงร้อยละ 6
  ของงบประมาณค่าใช้จ่ายในการพัฒนาระบบของกลุ่มดังกล่าว ดังนั้น
  บริษัทคาดว่ารายได้จะสามารถขยายตัวได้ตามเป้าหมายที่กำหนดไว้ประมาณร้อยละ 20

  บริษัทมีนโยบายในการขยายธุรกิจที่จะก่อให้เกิดรายได้อย่างสม่ำเสมอ
  โดยเฉพาะรายได้จากการบำรุงรักษา รวมถึงการจำแนกกลุ่มลูกค้าตามลักษณะของอุตสาหกรรม
  ทั้งนี้เพื่อให้ฝ่ายการตลาดและฝ่ายขายมีความชัดเจนในกลุ่มลูกค้าที่แต่ละทีมรับผิดชอบ
  ขณะเดียวกันบริษัทยังคงนโยบายรักษาฐานลูกค้าปัจจุบัน ซึ่งกว่าร้อยละ 70
  เป็นกลุ่มสื่อสารโทรคมนาคมซึ่งมีงบประมาณในการพัฒนาระบบฯ สูงเมื่อเทียบกับกลุ่มอื่น
  รวมทั้งการขยายฐานลูกค้าไปยังกลุ่มที่มีอัตราการเติบโตของงบประมาณด้านการพัฒนาระบบเทคโนโลยีสารสนเทศและการสื่อสารโทรคมนาคมสูง
  เช่น ภาคสถาบันการศึกษา ภาคการเงิน ภาคคมนาคมขนส่ง และภาคการผลิต

  นอกจากนี้ เพื่อรองรับการเติบโตของธุรกิจ บริษัทได้จัดตั้งศูนย์บริการขึ้นตามภูมิภาคต่างๆ
  ซึ่งจะช่วยเสริมสร้างประสิทธิภาพในการดำเนินงาน
  และสามารถใช้เป็นฐานในการขยายกลุ่มลูกค้าในระดับภูมิภาคเพิ่มขึ้น
  ประกอบกับแผนการพัฒนาระบบสารสนเทศขององค์กรและการตั้งงบประมาณในการพัฒนาบุคลากร
  ทั้งนี้เพื่อให้มีความพร้อมต่อการเติบโตของธุรกิจ